

**Pasvalio rajono savivaldybės**

**Taryba**

|  |
| --- |
| **NEEILINIO posėdžio protokolas** |

|  |
| --- |
| 2022-05-19 Nr. T2-5  Pasvalys |

Posėdis įvyko 2022 m. gegužės 13 d. 13.00–13.30 val.

Posėdžio pirmininkas – Savivaldybės meras G. Gegužinskas.

Posėdžio sekretorė – Mero padėjėja M. Jarašūnienė.

Dalyvavo: 18 Tarybos narių.

Nedalyvavo: R. Mitrienė (dėl darbo), R. Mitkus (dėl darbo), J. Vaitiekūnienė (dėl ligos), N. Trinskienė (dėl atostogų), Š. Varna (dėl darbo), H. Simonaitienė (dėl darbo), V. Linkevičius (neinformavo).

Posėdžio pirmininkas G. Gegužinskas informavo apie darbotvarkėje numatytą 1 posėdžio darbotvarkės klausimą.

DARBOTVARKĖ:

1. Dėl valstybės turto pripažinimo netinkamu (negalimu) naudoti ir tolesnio jo panaudojimo (T-112).

Balsavo dėl darbotvarkės: už – 18 (vienbalsiai). Vardinio balsavimo rezultatai (pridedama).

NUSPRĘSTA. Tarybos posėdžio darbotvarkė patvirtinta.

1. SVARSTYTA Valstybės turto pripažinimas netinkamu (negalimu) naudoti ir tolesnis jo panaudojimas.

Pranešėja – Strateginio planavimo ir investicijų skyriaus vyriausioji specialistė V. Antanavičienė. Ji pristatė sprendimo projektą.

Tarybos narys I. Malinauskas klausė, pagal kokio įstatymo straipsnį, be aukciono, galima perduoti autobusą Ukrainos reikmėms?

Pranešėja V. Antanavičienė atsakė į pateiktą klausimą.

Tarybos narė J. Jovaišienė pateikė klausimą dėl sprendimo pavadinimo formuluotės.

Pranešėja V. Antanavičienė perskaitė sprendimo projekto pavadinimą.

Tarybos narė J. Jovaišienė pasisakė dėl sprendimo pavadinimo formuluotės, argumentavo.

Posėdžio pirmininkas G. Gegužinskas pakomentavo Lietuvos Respublikos Vyriausybės 2001 m. spalio 19 d. nutarimą Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“.

Tarybos narių klausė, ar nebus prieštaraujančių, jei sprendimo pavadinime būtų įrašyta – „nereikalingu, netinkamu (negalimu)“?

Prieštaraujančių nebuvo.

Posėdžio pirmininkas G. Gegužinskas perskaitė sprendimo pavadinimo formuluotę „Dėl valstybės turto pripažinimo nereikalingu, netinkamu (negalimu) naudoti ir tolesnio jo panaudojimo“.

Balsavo: už – 18 (vienbalsiai).

NUSPRĘSTA. Priimti sprendimą „Dėl valstybės turto pripažinimo nereikalingu, netinkamu (negalimu) naudoti ir tolesnio jo panaudojimo“ (sprendimo Nr. T1-102).

Posėdžio pirmininkas Gintautas Gegužinskas

Tarybos sekretorė Edita Aleksandravičienė

Posėdžio sekretorė Milda Jarašūnienė